Minstere

Minstere () ir pilsēta Ziemeļreinas-Vestfālenes federālajā zemē Vācijas rietumos. Vestfālenes novada vēsturiskais centrs.

Pilsētā atrodas Minsteres Universitāte (WWU) un nanotehnoloģiju izpētes centrs CeNTech. No 1957. līdz 1998. gadam Minsterē atradās Minsteres latviešu ģimnāzija.

Vēsture 

Pilsētu 793. gadā dibinājis Kārlis Lielais un gadsimtiem tā bijusi arhibīskapijas centrs. Viduslaikos Minstere bija Hanzas savienības locekle. Reformācijas laikā 1534. gadā anabaptisti sagrāba varu pilsētā un noturēja to 18 mēnešus, nodibinot mantu kopību un daudzsievību. 1648. gadā Minsterē tika parakstīts Vestfālenes miera līgums, kas izbeidza Trīsdesmitgadu karu. 1780. gadā tika nodibināta Minsteres Universitāte. 1802. gadā Minsteri ieņēma prūšu karaspēks, pievienoja to Prūsijas valstij un tā kļuva par Prūsijas Vesfāles provinces galvaspilsētu.

Cilvēki 
Minsterē dzimuši:
 Vilhelms Emanuels fon Ketelers (Wilhelm Emmanuel von Ketteler, 1811—1877), politiķis
 Heinrihs Brīnings (Heinrich Brüning, 1885—1970), politiķis
 Kurts Geršteins (Kurt Gerstein, 1905—1945), holokausta liecinieks
 Ginters Jauhs (Günther Jauch, 1956), TV darbinieks
 Ute Lempera (Ute Lemper, 1963), mūziķe
 Tanita Tikarama (Tanita Tikaram, 1969), mūziķe
 Fabians Vegmans (Fabian Wegmann, 1980), riteņbraucējs

Ārējās saites 

Ziemeļreinas-Vestfālenes pilsētas
Hanzas pilsētas